Hadia Sasan Estragus | STLNEWS\nHadia Sasan Estragus\nKomunidade sira neebe hela iha mota Comoro ninin, agora dadaun komesa hadia ona sira nia uma, liu liu sasan sira neebe hetan estragus. (Foto: STL/Terezinha de Deus)\nDILI, STLNEWS.co – Komunidade sira neebe hela iha mota Comoro ninin, agora dadaun komesa hadia ona sira nia uma, liu liu sasan sira neebe hetan estragus.\nTuir komunidade Aldeia Moris Foun, Domingos Mendonca katak, agora sira komesa hadia tahu neebe nakonu iha laran, no aruma mos sasan sira neebe hetan estragus ona, lori ba soe iha mota.\n“Durante nee ami hela tiha iha Dom Bosco, tanba mota tun estraga total uma, mesak ai rin no blok balu mak sei hamrik hela, agora ami fila fali mai atu hadia deit, hare tahu tama iha uma suru sai tiha, no sasan sira neebe hetan estragus ami aruma soe tiha, dehan nia ba STL Sabadu nee (17/04/2021), bainhira hadia hela nia uma neebe aat.\nNia hatutan, sasan neebe hetan estragus barak liu maka roupa, no sasan dapur nian, tanba momentu mota tun sira trauma halai ses deit, no la lori sasan sai.\nNunee hanesan komunidade neebe kiik, husu nafatin governu atu fo apoiu ba sira, tanba sofrementu neebe sira hasoru, laos sira nia hakarak ka ema seluk mak obriga, maibe ida nee inundasaun neebe satan netik la diak.\nTuir observasaun STL katak, komunidade neebe hela iha mota Comoro ninin, pertense ba iha aldeia moris foun, balu neebe antes nee ba hela iha kos ka familia sira nia uma komesa fila fali mai ida idak nia uma, hodi hadia uma neebe sira hela ba.*\nReportajen: Terezinha de Deus\nPrevious articleKomunidade Balun Konsumu Bee Posu\nNext articleSEPS Hahu Distribui Apoiu Ba Komunidade Afetadu Inundasaun